[{"text_idx": "#000037", "text": "Cynllun cerdded cynhwysol yn ceisio mynd i\u2019r afael ag unigrwydd drwy hybu pobl i symud"}, {"text_idx": "#000038", "text": "Dros y flwyddyn ddiwethaf, mae Parciau Cenedlaethol wedi bod ar flaen y gad fel esiamplau o les, gan gynnig cyfle i bobl ailgysylltu a\u0302 byd natur a\u2019i gilydd. Mae cynllun peilot newydd a gaiff ei gynnal gan Awdurdod Parc Cenedlaethol Arfordir Penfro yn ceisio adeiladu ar hyn, a manteisio ar arbenigedd lleol i ddatblygu prosiect cerdded cwbl gynhwysol."}, {"text_idx": "#000039", "text": "Nod y prosiect fydd cefnogi\u2019r rheini sydd mewn perygl o gael eu hynysu a rhoi sgiliau a hyder i bobl o bob gallu fwynhau tirwedd ysblennydd y Parc Cenedlaethol, gan gynnwys pobl sy\u2019n defnyddio cadeiriau olwyn. Mae wedi dechrau drwy dreialu cyfres o deithiau cerdded yn ystod misoedd yr hydref."}, {"text_idx": "#000040", "text": "Mae Awdurdod y Parc nawr yn galw ar unigolion, defnyddwyr gwasanaethau, gofalwyr a gweithwyr proffesiynol i gymryd rhan a helpu i lywio\u2019r rhaglen newydd."}, {"text_idx": "#000043", "text": "\u201cBydd y prosiect yn edrych ar ffyrdd o gefnogi pobl i fynd am dro\u2019n ddiogel i lefydd sy\u2019n addas i\u2019w hanghenion symudedd, yn cynnwys llwybrau sy\u2019n addas ar gyfer cadeiriau olwyn a sgwteri, ac i ailgysylltu a\u0302\u2019i gilydd a\u2019u hamgylchoedd. Drwy ofyn i bobl am eu hadborth nawr, gallwn wneud yn siw\u0302r bod ein cynlluniau\u2019n berthnasol a\u2019u bod yn cael eu rhoi ar waith mewn modd sy\u2019n sicrhau mynediad i bawb.\u201d"}, {"text_idx": "#000048", "text": "I gael rhagor o wybodaeth am deithiau cerdded, traethau a golygfannau hygyrch ym Mharc Cenedlaethol Arfordir Penfro, ewch i\u2019r adran Mynediad i Bawb."}, {"text_idx": "#000050", "text": "Os oes angen i chi osgoi grisiau a llethrau serth, mae digon o fannau godidog eraill i chi ymweld a\u0302 nhw yn y Parc Cenedlaethol."}, {"text_idx": "#000051", "text": "Mae\u2019r Prosiect \u201cWalkability\u201d wedi ei greu i gynorthwyo pobl o bob gallu sy\u2019n byw yn Sir Benfro i fwynhau\u2019r arfordir a\u2019r cefn gwlad godidog..."}, {"text_idx": "#000053", "text": "Cafodd dau brosiect sy\u2019n helpu pobl i wirfoddoli a mwynhau amrywiaeth o weithgareddau yn yr awyr agored yn Sir Benfro eu cydnabod yn ddiweddar yng N..."}, {"text_idx": "#000059", "text": "Bydd ymwelwyr a\u0302 Chastell Caeriw yn cael gwledd dros yr W\u0302yl Banc wrth i\u2019r cadarnle eiconig gael ei gludo\u2019n o\u0302l i\u2019r Oesoedd Canol ar gyfer Penwy..."}, {"text_idx": "#000060", "text": "Cysylltwch a\u0302 ni a chofrestrwch eich manylion i gael y diweddariadau diweddaraf ar yr hyn sy'n digwydd ym Mharc Cenedlaethol Arfordir Penfro"}]